b'\n_START_ARTICLE_\nFran Tekav\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nGimnazijo je obiskoval v Ljubljani (1873\xe2\x80\x931881), pravo pa je \xc5\xa1tudiral na Dunaju. Leta 1893 je v Ljubljani postal samostojni odvetnik. Od 1896 se uveljavil kot odbornik odvetni\xc5\xa1ke zbornice. V letih 1901\xe2\x80\x931929 je bil \xc4\x8dlan izpitne komisije za odvetni\xc5\xa1ke in sodni\xc5\xa1ke izpite ter izpra\xc5\xa1evalec na Pravni fakulteti, od leta 1930 pa tudi \xc4\x8dlan disciplinskega senata pri stolu sedmerice v Zagrebu._NEWLINE_Tekav\xc4\x8di\xc4\x8d je bil od leta 1892 dalje okoli 20 let odbornik Dramati\xc4\x8dnega dru\xc5\xa1tva, dramaturg in \xc4\x8dlan uprave, z veliko vnemo je tudi pospe\xc5\xa1eval razvoj dramatike in opere; prevedel je ve\xc4\x8d tekstov nem\xc5\xa1kih avtorjev, med drugimi tudi Augusta von Kotzebue Hi\xc5\xa1o poleg glavne ceste in Ludwiga Thome Medaljo. Leta 1896 je bil tudi sourednik Ljubljanskega zvona.'